b'\n_START_ARTICLE_\nAshley Purdy\n_START_PARAGRAPH_\nAshley Abrocket Purdy (s. 28. tammikuuta 1984) on yhdysvaltalainen basisti, joka soittaa Black Veil Brides -yhtyeess\xc3\xa4. Purdy asuu t\xc3\xa4ll\xc3\xa4 hetkell\xc3\xa4 Los Angelesissa. H\xc3\xa4nen vanhempansa kuolivat kun h\xc3\xa4n oli nuori, ja h\xc3\xa4nen isovanhempansa kasvattivat h\xc3\xa4net._NEWLINE_Bergeniss\xc3\xa4, Missourissa varttunut mies on ollut kiinnostunut musiikista jo varhaisesta i\xc3\xa4st\xc3\xa4 l\xc3\xa4htien, ja soittanut kolmessa yhtyeess\xc3\xa4 ennen liittymist\xc3\xa4\xc3\xa4n Black Veil Bridesiin syksyll\xc3\xa4 2009. M\xc3\xb6tley Cr\xc3\xbce -cover-yhtye Children of the Beast, Orgasm ja Stolen Hearts eiv\xc3\xa4t koskaan menestyneet samalla tavalla kuin Black Veil Brides, joka on viimeisen vuoden aikana noussut nopeasti suuren yleis\xc3\xb6n tietoisuuteen._NEWLINE_Purdy on valmistunut graafiseksi suunnittelijaksi muotialalle, ja on sanonut aikovansa keskitty\xc3\xa4 t\xc3\xa4lle alalle, mik\xc3\xa4li musiikkibisneksess\xc3\xa4 ty\xc3\xb6skentely joskus loppuu.'